Societatea civilă neocomunistă: Cristian Pîrvulescu, pus în fața unei fraude electorale de proporții uriașe, uită de ce a fondat ProDemocrația (asigurarea „corectitudinii procesului electoral”) și aleargă după cai verzi pe pereți neocomuniști, vrăjitoare băsiste și banii lui Dan Voiculescu.

Cristian Pîrvulescu își dă mîna cu „Cotidianul.ro”, organul de dezinformare al lui Cornel Nistorescu, pentru a, citez de pe situl ProDemocrația, „intari democratia la nivel national si international”:

Procurorii lui Kovesi şi Morar acţionează în aceste zile ca securiştii din anii ’50, dar, în paralel uzilizează şi elemente specifice evului mediu „întunecat”. Anchetele demarate la sate, ar putea scoate PDL din Parlament[…] Preşedintele ProDemocraţia, Cristian Pârvulescu analizează împreună cu redactorii Cotidianul.ro implicarea Parchetului General şi DNA în procesul electoral. (Într-un stat laic, utilizarea Bibliei într-o anchetă este inadmisibilă)

Cristian Pîrvulescu scrie:

„În aceste zile se petrec unele lucruri foarte grave. Unul dintre aceştia privesc structura natura statului. România este un stat laic. A utiliza biblia, a-i pune pe cei care răspund întrebărilor procurorilor să jure pe biblie, este inadmisibil într-un stat laic. Împotriva acestui fapt, este nevoie de o reacţie de anvergură a societăţii civile şi de o luare de poziţie fermă din partea autorităţilor.

Dar în „Codul de procedură penală” găsim:

„Declarațiile martorilor”

Art. 85: Juramantul martorului

(1) Inainte de a fi ascultat, martorul depune urmatorul juramant: „Jur ca voi spune adevarul si ca nu voi ascunde nimic din ceea ce stiu. Asa sa-mi ajute Dumnezeu!”. (2) In timpul depunerii juramantului, martorul tine mana pe cruce sau pe biblie.

(3) Referirea la divinitate din formula juramantului se schimba potrivit credintei religioase a martorului. (4) Martorului de alta religie decat cea crestina nu ii sunt aplicabile prevederile alin. 2. Martorul fara confesiune va depune urmatorul juramant: „Jur pe onoare si constiinta ca voi spune adevarul si ca nu voi ascunde nimic din ceea ce stiu”.

(5) Martorii care din motive de constiinta sau confesiune nu depun juramantul vor rosti in fata instantei urmatoarea formula: „Ma oblig ca voi spune adevarul si ca nu voi ascunde nimic din ceea ce stiu”. (6) Situatiile la care se refer a alin. 3, 4 si 5 se retin de organul judiciar pe baza afirmatiilor facute de martor.

Cristian Pîrvulescu e în ultimii ani un invitat frecvent pe platourile Antenei3 pentru a reprezenta punctul de vedere al „societății civile” asupra situației democrației din România sub Băsescu, dar sfîrșește tot mai des prin a prezenta punctul de vedere al lui Dan Voiculescu.

Pe situl Pro Democrația citim: „Domeniile de interes ale Asociatiei Pro Democratia sunt: imbunatatirea relatiei intre alegatori si alesi, corectitudinea procesului electoral„, dar Cristian Pîrvulescu e prea ocupat să vînture cu entuziasm temele voiculesciene, și pus în fața unei fraude electorale de proporții grotești – probabil comparabilă doar cu cea din „Duminica Orbului”, 20 mai 1990 – aleargă după cai verzi pe pereți neocomuniști, vrăjitoare băsiste și banii lui Dan Voiculescu.

Băsescu, Ceaușescu și „societatea ciuvică” la Bruxelles

Dan Voiculescu și Cristian Pîrvulescu depun eforturi pentru „a intari democratia la nivel national si international” la munte și la mare, pe Antena3 și pe Realitatea TV, în țară și în străinătate.

În ianuarie anul acesta, Cristian Pîrvulescu a participat alături de trimisul lui Dan Voiculescu (Daniel Constantin) la un eveniment ce a avut loc la Bruxelles. În cadrul evenimentului, prin gura lui Daniel Constantin, au abundat comparațiile dintre Băsescu și Ceaușescu, între „regimul actual”(la acea vreme) și Partidul Comunist Român; parlamentarii europeni au primit avertizări privind “celor mai importante derapaje de la democratie din anul 1989″. Cristian Pîrvulescu nu a schițat nici un gest de dezaprobare.

Dreptul la replică al lui Traian Ungureanu a fost ignorat la șezătoarea USL de la Bruxelles, asta din nou, fără ca președintele Pro Democrația să fi schițat un minim gest. (vedeți Traian Ungureanu cenzurat de ALDE la șezătoarea USL de la Bruxelles)

Cristian Pîrvulescu, implicat activ în campania USL de demitere a lui Traian Băsescu

Numele lui Cristian Pîrvulescu apare în stenogramele ședințelor PNL din campania pentru referendumul demiterii presedintelui Traian Basescu din 10-19 iulie, ca fiind implicat activ în campania USL.





click pe imagine pentru vedea întregul document

USL: Operaţiunea “Bani publici pentru ONG-uri”

În ianuarie 2012, Cristian Pîrvulescu a fost singurului lider de ONG care a fost de acord cu propunerea lui Victor Ponta de cumpărare a societății civile: “este o iniţiativă binevenită”.

“Fiind vorba de o ofertă de pact, ea trebuie luată ca atare. Este o iniţiativă binevenită. Noi am cerut finanţări publice încă din 2008 şi din 2009, iar USL ne-a răspuns acum la solicitări, iar oferta de finanţare este binevenită. Noi vom avea discuţii cu toate partidele, nu numai cu USL. Scopul nostru este să fie asigurate alegeri corecte. Această ofertă a USL, care e adevărat, include şi oferte de finanţare, nu mi se par coruptibile, iar Prodemocraţia va observa la fel de obiectivă alegerile aşa cum a făcut-o şi până acum.(…) Eu nu am spus că Traian Băsescu sau Guvernul Boc trebuie să-şi dea demisia.

„Memorialul durerii în cur”

Acesta a fost prezent în platoul Antenei3 în momentul în care Lucia Hossu Longin a spus că va face un episod al Memorialului Durerii dedicat lui Adrian Nastăse, cel persecutat de „totalitarismul de tip Băsescu”:

Cred că în clipa în care va dispărea totalitarismul de tip Băsescu, cred că se va putea face justiție în România. Completele de judecată nu vor mai lucra sub comandă directă politică. Eu personal, pentru că nu am altă putere, voi putea realiza un memorial al victimelor justiției din aceste timpuri, și chiar un episod dedicat acestui lot, Trofeul Calității, cei cinci, accentuez mereu, cei cinci, în fruntea lor Adrian Năstase, și de asemenea, împreună cu alte ONG-uri vom face o plîngere la Parlamentul European, iarăși îmi pare rău că trebuie să o marturisesc împotriva imixtiunii, presiunii și indicațiile pe care le dă doamna Macovei justiției Române, în diferite prilejuri, atunci cînd evident este vorba de opozanții politici ai puteriid e la Cotroceni.

Din nou, Cristian Pîrvulescu nu a schițat nici un gest în fața acestor enormități.

Într-adevăr, imdiat ce „totalitarismul de tip Băsescu va dispărea, se va putea face justiție în România”. Primii pași au fost făcuți prin plîngerea penală depusă de USL și înregistrată la Parchetul de pe lângă ICCJ, cu nr. 13098 / 19 iulie 2012, prin care Președintele ales al României, Traian Basescu, precum și Monica Macovei, Sever Voinescu, Mihai-Răzvan Ungureanu, alături de alți 11 lideri PDL, sunt denunțați cum că ar fi săvârșit infracțiuni de “Subminare a economiei naționale” (art.165 CP) și “Comunicare de informații false” (art.168 CP).

Citiți și semnați petiția scrisă și semnată de ILD și Fundația Ioan Bărbuș privind modul în care „se va putea face justiție în România” după dispariția „totalitarismului de tip Băsescu”: PETIȚIE – Susținem afirmațiile denunțate de plângerea penală a USL.

Cristian Pîrvulescu pare mai preocupat de punctul 5 din obiectivele Pro Democrația, și anume „Cresterea capacitatii institutionale a APD” printr-o alianță cu Dan Voiculescu, decît de „întărirea democrației”.

Bonus

Pro Democrația face propagandă comunistă la Muzeul Țăranului Român

Pro Democrația lui Cristian Pîrvulescu este și organizatorul festivalului de film Why Democracy de la Muzeul Țăranului Român, festival “dedicat democraţiei şi drepturilor omului”. Acolo a fost prezentat un documentar în care criminalul comunist Che Guevara era descris ca „un Iisus Hristos modern murind din nou pentru umanitate”, iar revoluția bolșevică din Rusia era „inima acestui film”. Dezbaterea de după film a fost condusă de un colaborator al Securității, Dan Oprescu. Mai multe detalii: Propagandă comunistă la Muzeul Țăranului Român. Discuție cu un fost turnător la Securitate.

————–

P.S. Pentru mai multe informații pe subiectul acestei false societăți civile gramscist-neocomuniste, vîndute sau nu partidelor politice, și reprezentată de Pîrvuleștii, Remus Cernii, Vasile Ernii, Claudiu Crăciunii, Rogozanii și Nicușor Danii țărișoarei, subscrieți și urmăriți pagina de Facebook – Falsa societate civila si comunismul lui Antonio Gramsci.